Die wêreld in foto's – 3 Maart 2020 | Maroela Media
Die wêreld in foto's – 3 Maart 2020
'n Man dra 'n klomp winkelpoppe oor sy skouer in Harare, Zimbabwe. (Foto: Tsvangirayi Mukwazhi, AP)
'n Lid van die eerste vrouehengelkoöperasie in Marokko berei visnette voor op die dorpie Belyounech aan die kus van die Middellandse See. (Foto: Mosa'ab Elshamy, AP)
'n Kind glimlag terwyl migrante in 'n veld by die Maritsa-rivier by die Turks-Griekse grens bymekaarkom. Migrante hoop om die grens na Griekeland oor te steek. (Foto: Emrah Gurel, AP)
Mense uit nomadiese stamme en ander gemeenskappe neem deel aan 'n protesoptog teen 'n nuwe burgerskapwet in Mumbai, Indië. Die nuwe wet maak dit makliker vir migrante van Pakistan en omliggende gebiede om burgerskap in Indië te verkry. (Foto: Rajanish Kakade, AP)
Martin Schwenk, Mercedes-Benz Indië se direkteur en uitvoerende hoof, staan by die nuwe GLC Coupe tydens die bekendstelling daarvan in Bangalore, Indië. Die motor is beskikbaar in petrol- en dieselvariante en kos VSA$85 550 en VSA$87 935. (Foto: Aijaz Rahi, AP)